9. การจัดการ

9.1 โครงสร้างการจัดการ

โครงสร้างองค์กรของบริษัท ควอลิตี้คอนสตรัคชั่นโปรดัคส์ จำกัด (มหาชน) ณ วันที่ 31 ธันวาคม
2555

[]

วันที่ 7 กุมภาพันธ์ 2556

  คณะกรรมการบริษัท

  1. นายขจรเดช แสงสุพรรณ ประธานกรรมการ

  2. ดร.การุญ จันทรางศุ กรรมการ

  3. นายชีระพงษ์ กัมพลพันธ์ กรรมการ

  4. นายนพร สุนทรจิตต์เจริญ กรรมการ

  5. นายประทีป วงศ์นิรันดร์ กรรมการ

  6. นายพยนต์ ศักดิ์เดชยนต์ กรรมการ

  7. นายพิชิต ไม้พุ่ม กรรมการ

  8. นายอารีย์ ชวลิตชีวินกุล กรรมการ

  9. นายกิตติ สุนทรมโนกุล กรรมการผู้จัดการ

  คณะกรรมการตรวจสอบ

  1. นายประทีป วงศ์นิรันดร์ * ประธานกรรมการตรวจสอบ

  2. ดร.การุญ จันทรางศุ กรรมการตรวจสอบ

  3. นายชีระพงษ์ กัมพลพันธ์ กรรมการตรวจสอบ

* เป็นกรรมการที่มีความรู้และประสบการณ์ในการสอบทานความน่าเชื่อถือของงบการเงินของบริษัท

  คณะกรรมการบริหาร

  1. นายขจรเดช แสงสุพรรณ ประธานกรรมการบริหาร

  2. นายพิชิต ไม้พุ่ม กรรมการบริหาร

  3. นายอารีย์ ชวลิตชีวินกุล กรรมการบริหาร

  4. นายกิตติ สุนทรมโนกุล กรรมการบริหาร

  คณะผู้บริหารบริษัท

  1.   นางณัฏฐา                   บูรณะวิทย์                   
  รองกรรมการผู้จัดการ

  2.   นายจิรศักดิ์                  รักเดช                         
  ผู้อำนวยการโรงงานบางปะอิน

  3. นายณัฐกิตติ์                วงศ์วิเชียร ผู้จัดการฝ่ายตรวจสอบและพัฒนาผลิตภัณฑ์

  4.   นายดำรงค์                  จิตต์ใจฉ่ำ                    
  ผู้อำนวยการฝ่ายพัฒนาผลิตภัณฑ์และเทคโนโลยี   

  5. นายนิคม วงค์คำคูณ ผู้จัดการฝ่ายซ่อมเครื่องกล

  6. นายปาลพงษ์ ปะละฤทธิ์ ผู้จัดการฝ่ายวิศวกรรมติดตั้ง

  7.  นางสาวเพ็ญแข อุทัยฉาย ผู้จัดการฝ่ายการเงินและบัญชี

  8. นายภูริ์พงศ์ นาทีกาญจนลาภ ผู้จัดการฝ่ายพัฒนาธุรกิจ

  9. นายมานิตย์ บุตรโคตร ผู้จัดการฝ่ายซ่อมไฟฟ้า

  10.  นางสาวรัตนา               ลาภดิลกกุล                  
  ผู้จัดการฝ่ายเทคโนโลยีและสารสนเทศ

  11. นายวีระ รุ่งวงศ์พาณิชย์ ผู้จัดการฝ่ายบริการเทคนิค

  12.   นายสมชาย                 ขัณฑ์เพชรางกูร             
  ผู้จัดการโรงงานระยอง

  13.    ม.ล.สรวงศรี                 อาทิตย์                        
  ผู้จัดการฝ่ายการตลาด

  14. นายสรวุฒิ มาศะวิสุทธิ์ ผู้จัดการฝ่ายคลังสินค้า

  15.    นายสืบพงษ์                 ลีลาไว                         
  ผู้จัดการฝ่ายขาย

  16.    นายเสกสรร มนทิราภา ผู้อำนวยการฝ่ายการตลาดและขาย

  17. นายเอกลักษณ์ แพรม่วง ผู้จัดการฝ่ายบุคคลและธุรการ

  เลขานุการคณะกรรมการและเลขานุการบริษัท

  1. นางพรเพ็ญ นามวงษ์

โครงสร้างการจัดการ

คณะกรรมการบริษัท ณ วันที่ 7 กุมภาพันธ์ 2556 มีจำนวน 9 คน
ประกอบด้วยกรรมการที่ไม่เป็นผู้บริหารจำนวน 8 คน และกรรมการที่มาจากฝ่ายบริหาร จำนวน 1
คน คือ กรรมการผู้จัดการ และมีกรรมการจำนวน 3 คน
ที่มีคุณสมบัติเป็นอิสระตามประกาศคณะกรรมการกำกับตลาดทุน

กรรมการที่มีอำนาจลงนามผูกพันบริษัท

  (1) นายขจรเดช แสงสุพรรณ ประธานกรรมการ

  (2) นายพิชิต ไม้พุ่ม กรรมการ

  (3) นายอารีย์ ชวลิตชีวินกุล กรรมการ

  (4) นายกิตติ สุนทรมโนกุล กรรมการ

วาระการดำรงตำแหน่งของกรรมการบริษัท

ในการประชุมสามัญผู้ถือหุ้นประจำปีทุกครั้ง กรรมการต้องออกจากตำแหน่งอย่างน้อยหนึ่งในสาม
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

อำนาจหน้าที่ของคณะกรรมการบริษัท

1.  จัดการบริษัทให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท

2.  กำหนดเป้าหมาย แนวทาง นโยบาย แผนงานและงบประมาณของบริษัท ควบคุมกำกับดูแล
    การบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
    เว้นแต่ ในเรื่องดังต่อไปนี้คณะกรรมการต้องได้รับมติอนุมัติของที่ประชุมผู้ถือหุ้น เช่น
    การเพิ่มทุน การลดทุน การออกหุ้นกู้
    การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ เป็นต้น

3.  คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
    เพื่อปฏิบัติงานตามที่ได้รับมอบหมายจากคณะกรรมการบริษัท
    และให้คณะกรรมการตั้งกรรมการบริหารคนหนึ่งเป็นประธานกรรมการบริหาร
    ทั้งนี้กรรมการบริหารมีสิทธิได้รับค่าตอบแทนและบำเหน็จตามที่
    ที่ประชุมคณะกรรมการบริษัทกำหนดโดยไม่กระทบกระเทือนถึงสิทธิของกรรมการบริหารในอันที่จะได้รับค่าตอบแทนและผลประโยชน์อย่างอื่นในฐานะที่เป็นกรรมการหรือพนักงานของบริษัท

4.  คณะกรรมการอาจแต่งตั้งบุคคลอื่นใดให้ดำเนินกิจการของบริษัทภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควรและภายในเวลาที่กรรมการเห็นสมควร
    และคณะกรรมการอาจยกเลิก เพิกถอน เปลี่ยนแปลง หรือแก้ไขอำนาจนั้น ๆ ก็ได้

2. คณะกรรมการตรวจสอบ

คณะกรรมการตรวจสอบ ณ วันที่ 7 กุมภาพันธ์ 2556 ประกอบด้วยกรรมการอิสระ จำนวน 3 คน
ดังนี้

  (1) นายประทีป วงศ์นิรันดร์ * ประธานกรรมการตรวจสอบ

  (2) ดร.การุญ จันทรางศุ กรรมการตรวจสอบ

  (3) นายชีระพงษ์ กัมพลพันธ์ กรรมการตรวจสอบ

* เป็นกรรมการตรวจสอบที่มีความรู้และประสบการณ์ในการสอบทานงบการเงินของบริษัท

  วาระการดำรงตำแหน่งของกรรมการตรวจสอบ

กรรมการตรวจสอบมีวาระอยู่ในตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

  อำนาจหน้าที่ของคณะกรรมการตรวจสอบ

  ให้กรรมการตรวจสอบมีหน้าที่ดังต่อไปนี้

1.  สอบทานให้มีระบบรายงานทางการเงินและการเปิดเผยข้อมูลในงบการเงินตามมาตรฐานการบัญชี
    ที่กำหนดโดยกฎหมายอย่างโปร่งใส ถูกต้องและเพียงพอ

2.  ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3. สอบทานให้บริษัทมีระบบการควบคุมภายใน (Internal Control) และการตรวจสอบภายใน
(Internal Audit) ที่เหมาะสมและมีประสิทธิผลตามวิธีการและมาตรฐานสากลที่ยอมรับโดยทั่วไป

4.
สอบทานให้มีระบบงานเชิงป้องกันและเป็นประโยชน์ให้แก่หน่วยงานเพื่อเพิ่มประสิทธิภาพและประสิทธิผลในการปฏิบัติงานให้ดียิ่งขึ้น

5. สอบทานระบบการบริหารความเสี่ยงขององค์กร

6. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์และกฎหมายอื่นๆ
ที่เกี่ยวข้องกับธุรกิจของบริษัท

7. สอบทานสรุปผลตรวจสอบการทุจริตและกำหนดมาตรการป้องกันภายในองค์กร

8.
สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายใน
รายงานทางการเงิน การบริหารความเสี่ยงและเสนอแนะการปรับปรุงให้ทันสมัยอยู่เสมอ

9. พิจารณารายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้เป็นตามกฎหมายและข้อกำหนดของตลาดหลักทรัพย์ฯ

10.
สอบทานให้กรรมการตรวจสอบมีการประเมินผลการปฏิบัติงานของคณะกรรมการตรวจสอบโดยรวมและการประเมินผลการปฏิบัติงานของตนเองเป็นประจำทุกปี

11.
สอบทานและให้ความเห็นในการปฏิบัติงานของสำนักงานตรวจสอบภายในและประสานงานกับผู้สอบบัญชี

12. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานกรรมการตรวจสอบ และมีความเห็นในเรื่องต่าง ๆ
ตามข้อกำหนดของตลาดหลักทรัพย์ฯ

13. พิจารณาคัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
รวมทั้งเสนอค่าตอบแทนของผู้สอบบัญชีของบริษัทและประเมินประสิทธิภาพการทำงานของผู้สอบบัญชี

14. จัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

15. สอบทานให้มีการประเมินผลการปฏิบัติงานตรวจสอบของสำนักงานตรวจสอบตามมาตรฐานสากล

16. พิจารณาอนุมัติงบประมาณและกำลังพลของสำนักงานตรวจสอบภายใน
หรือคัดเลือกผู้ตรวจสอบภายในในกรณี Outsourcing

17. ให้ความเห็นชอบในการแต่งตั้ง ถอดถอน โยกย้าย
หรือเลิกจ้างหัวหน้าสำนักงานตรวจสอบภายใน หรือเปลี่ยนแปลงผู้ตรวจสอบภายใน ในกรณี
Outsourcing

18. พิจารณาความเป็นอิสระของหน่วยงานตรวจสอบภายใน
โดยพิจารณาจากการปฏิบัติหน้าที่และรายงานต่าง ๆ รวมทั้งสายการบังคับบัญชา

19. ปฏิบัติการอื่นใดตามที่กฎหมายกำหนดหรือคณะกรรมการบริษัทจะมอบหมาย

ในการปฏิบัติงานตามขอบเขตอำนาจหน้าที่ ให้คณะกรรมการตรวจสอบมีอำนาจเรียก สั่งการให้
ฝ่ายจัดการ
หัวหน้าหน่วยงานหรือพนักงานของบริษัทที่เกี่ยวข้องมาให้ความเห็นร่วมประชุมหรือส่งเอกสารตามที่เห็นว่าเกี่ยวข้องจำเป็น
รวมทั้งแสวงหาความเห็นที่เป็นอิสระจากที่ปรึกษาทางวิชาชีพอื่นใดเมื่อเห็นว่าจำเป็นด้วยค่าใช้จ่ายของบริษัท

คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตามคำสั่งของคณะกรรมการบริษัท
คณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อ ผู้ถือหุ้น
ผู้มีส่วนได้เสียและบุคคลทั่วไป

  กรรมการอิสระของบริษัท

คณะกรรมการบริหารเป็นผู้พิจารณาสรรหาบุคคลผู้มีคุณสมบัติเป็นกรรมการอิสระ
เสนอให้คณะกรรมการบริษัทพิจารณา
ทั้งนี้กรรมการอิสระต้องเป็นกรรมการที่เป็นอิสระจากผู้ถือหุ้นรายใหญ่ ผู้บริหารและผู้เกี่ยวข้อง
โดยต้องมีคุณสมบัติครบถ้วนตามประกาศของคณะกรรมการกำกับตลาดทุน ในปี 2555
กรรมการอิสระของบริษัททั้ง 3 คน
ไม่มีความสัมพันธ์ทางธุรกิจหรือการให้บริการทางวิชาชีพที่มีมูลค่าเกินกว่าที่กำหนด
ตามประกาศคณะกรรมการกำกับตลาดทุนว่าด้วยการขออนุญาตและการอนุญาตให้เสนอขายหุ้นที่ออกใหม่

3.  คณะกรรมการบริหาร

  คณะกรรมการบริหาร ณ วันที่ 7 กุมภาพันธ์ 2556 ประกอบด้วยกรรมการจำนวน 4 คน ดังนี้

(1) นายขจรเดช แสงสุพรรณ ประธานกรรมการบริหาร

(2) นายพิชิต ไม้พุ่ม กรรมการบริหาร

(3) นายอารีย์ ชวลิตชีวินกุล กรรมการบริหาร

(4) นายกิตติ สุนทรมโนกุล กรรมการบริหาร

  วาระการดำรงตำแหน่งของกรรมการบริหาร

กรรมการบริหารมีวาระอยู่ใจตำแหน่งคราวละ 3 ปี
เมื่อครบกำหนดออกตามวาระก็อาจได้รับการพิจารณาแต่งตั้งให้ดำรงตำแหน่งต่อไปอีกได้

  อำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่และความรับผิดชอบในการบริหารจัดการกิจการต่าง ๆ ของบริษัท
ตามที่คณะกรรมการมอบหมาย โดยให้เป็นไปตามนโยบายและเป้าหมายของบริษัท
มีอำนาจดำเนินการภายใต้ขอบเขตของกฎหมาย วัตถุประสงค์
ข้อบังคับบริษัทและมติคณะกรรมการบริษัท

  ค่าตอบแทนคณะกรรมการบริษัทและคณะอนุกรรมการชุดต่าง ๆ

ที่ประชุมสามัญผู้ถือหุ้นของบริษัทประจำปี 2555 เมื่อวันที่ 23 มีนาคม 2555 ได้มีมติรับทราบการ
คงค่าตอบแทนรายเดือนของคณะกรรมการบริษัทและคณะกรรมการตรวจสอบ
รวมทั้งการงดจ่ายค่าตอบแทนคณะกรรมการบริหารประจำปี 2555
ตามหลักเกณฑ์ที่ที่ประชุมสามัญผู้ถือหุ้นของบริษัทประจำปี 2553 เมื่อวันที่ 30 เมษายน 2553
ได้มีมติอนุมัติหลักเกณฑ์การจ่ายค่าตอบแทนคณะกรรมการบริษัท และคณะอนุกรรมการชุดต่าง ๆ
ในรูปค่าตอบแทนรายเดือนในอัตราเดียวกับปี 2552 ดังรายละเอียดต่อไปนี้

ค่าตอบแทนคณะกรรมการบริษัท

ประธานกรรมการให้ได้รับค่าตอบแทนเดือนละ 25,000 บาท
และกรรมการบริษัทให้ได้รับค่าตอบแทนเดือนละ 15,000 บาท

ค่าตอบแทนคณะกรรมการตรวจสอบ

ประธานกรรมการตรวจสอบให้ได้รับค่าตอบแทนเดือนละ 20,000 บาท
และกรรมการตรวจสอบให้ได้รับค่าตอบแทนเดือนละ 10,000 บาท

ค่าตอบแทนคณะกรรมการบริหาร

ให้งดจ่ายค่าตอบแทนคณะกรรมการบริหาร

ทั้งนี้ให้มีผลตั้งแต่วันที่ได้รับอนุมัติจากที่ประชุมผู้ถือหุ้นเป็นต้นไป
จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น

  ---------------------------------- ---------------- -------------------
  คณะกรรมการ                         ตำแหน่ง           ค่าตอบแทนรายเดือน

                                                      (บาท/คน/เดือน)

  คณะกรรมการบริษัท                     ประธาน           25,000

  (ประธานกรรมการ 1 คนและกรรมการ 8    กรรมการ          15,000
  คน)                                                 

  คณะกรรมการตรวจสอบ                  ประธาน           20,000

  (ประธานกรรมการ 1 คนและกรรมการ 2    กรรมการ          10,000
  คน)                                                 
  ---------------------------------- ---------------- -------------------

  ---------------------------------- ---------------- -------------------
  คณะกรรมการบริหาร                    ประธาน           งดจ่าย

  (ประธานกรรมการ 1 คนและกรรมการ 3    กรรมการ          
  คน)                                                 
  ---------------------------------- ---------------- -------------------

ในปี 2555 บริษัทได้จ่ายค่าตอบแทนในรูปแบบค่าตอบแทนรายเดือนให้แก่คณะกรรมการบริษัท
และคณะกรรมการตรวจสอบ รวมเป็นเงินจำนวนทั้งสิ้น 2,220,000 บาท ซึ่งสอดคล้องกับมติ
ที่ประชุมผู้ถือหุ้นข้างต้น

ค่าตอบแทนคณะกรรมการบริษัทและคณะอนุกรรมการชุดต่างประจำปี 2555

  ------------------ ------------- ---------------- ------------------- ----------------- -------------
                                   จำนวนค่าตอบแทน                                          
                                   (บาท)                                                  

  รายชื่อกรรมการบริษัท                 คณะกรรมการบริษัท   คณะกรรมการตรวจสอบ   คณะกรรมการบริหาร   รวมจำนวนเงิน

                                   (10 คน)          (3 คน)              (5 คน)            

  ประธาน                           นายขจรเดช        นายประทีป วงศ์นิรันดร์   นายขจรเดช         
                                   แสงสุพรรณ                             แสงสุพรรณ          

  1. นายขจรเดช       แสงสุพรรณ      300,000          -                   งดจ่าย             300,000

  2. ดร.การุญ         จันทรางศุ       180,000          120,000             -                 300,000

  3. นายชีรพงษ์        กัมพลพันธ์       180,000          120,000             -                 300,000

  4. นายนพร          สุนทรจิตต์เจริญ   180,000          -                   -                 180,000

  5. นายประทีป        วงศ์นิรันดร์      180,000          240,000             -                 420,000

  6. นายพยนต์         ศักดิ์เดชยนต์     180,000          -                   -                 180,000

  7. นายพิชิต          ไม้พุ่ม          180,000          -                   งดจ่าย             180,000

  8. นายอารีย์         ชวลิตชีวินกุล     180,000          -                   งดจ่าย             180,000

  9. นายกิตติ          สุนทรมโนกุล     116,000          -                   งดจ่าย             116,000

  10. นายถาวร        วิทรายคำ       64,000           -                   งดจ่าย             64,000

                                   1,740,000        480,000             งดจ่าย             2,220,000
  ------------------ ------------- ---------------- ------------------- ----------------- -------------

หมายเหตุ :

นายถาวร วิทรายคำ ได้ลาออกจากการเป็นกรรมการบริษัท โดยที่ประชุมคณะกรรมการบริษัท ครั้งที่
2/2555 เมื่อวันที่ 9 พฤษภาคม 2555 ได้มีมติแต่งตั้งนายกิตติ สุนทรมโนกุล เป็นกรรมการบริษัท
กรรมการบริหารและกรรการผู้จัดการแทนตำแหน่งที่ว่าง

ค่าตอบแทนผู้บริหาร (ค่าตอบแทนของผู้บริหารที่มีรายชื่ออยู่ในเจ้าหน้าที่บริหาร)

+------------------------+---------+-----------+---------+-----------+
|                        | ปี 2554  |           | ปี 2555  |           |
+------------------------+---------+-----------+---------+-----------+
|                        | จ       | จำ        | จ       | จำ        |
|                        | ำนวนราย | นวนเงินรวม | ำนวนราย | นวนเงินรวม |
|                        |         | (ล้านบาท)  |         | (ล้านบาท)  |
+------------------------+---------+-----------+---------+-----------+
| เงินเดือน                | 15      | 26.01     | 18      | 25.74     |
|                        |         |           |         |           |
| โบนัส                   | 15      | 6.92      | 18      | 8.17      |
|                        |         |           |         |           |
| ค่าตอบแทนอื่น ได้แก่        |         |           | 18      | 5.49      |
| ค่าใช้จ่าย                |         |           |         |           |
|                        |         |           |         |           |
| ในการเดินทาง            |         |           |         |           |
| ค่าติดต่อสื่อสาร            |         |           |         |           |
| ผลตอบแทนออกจากงาน      |         |           |         |           |
+------------------------+---------+-----------+---------+-----------+
| รวม                    | 15      | 32.93     | 18      | 39.40     |
+------------------------+---------+-----------+---------+-----------+

ค่าตอบแทนอื่นๆ (ที่ไม่ใช่เงิน)

บริษัทและพนักงานได้ร่วมกันจดทะเบียนจัดตั้งกองทุนสำรองเลี้ยงชีพ
โดยบริษัทจ่ายสมทบให้ในอัตราร้อยละ 3 - 10
ของเงินเดือนโดยบริษัทได้เริ่มจ่ายสมทบกองทุนสำรองเลี้ยงชีพให้กับผู้บริหารและพนักงาน
ตั้งแต่เดือนตุลาคม 2546 เป็นต้นไป

9.3 รายงานการกำกับดูแลกิจการที่ดี

คณะกรรมการบริษัทได้กำหนดนโยบายเกี่ยวกับการกำกับดูแลกิจการที่ดี
เนื่องจากเป็นสิ่งที่มีความสำคัญต่อการดำเนินธุรกิจให้มีการเจริญเติบโตที่ยั่งยืนมีประสิทธิภาพโดยให้ความสำคัญ
ต่อระบบการควบคุมและการตรวจสอบภายในกำกับดูแลฝ่ายบริหารให้ดำเนินนโยบายอย่างมีประสิทธิภาพเพื่อประโยชน์ในระยะยาวของผู้ถือหุ้นภายใต้กรอบข้อกำหนดของกฎหมายและจริยธรรมทางธุรกิจรวมทั้งมุ่งเน้นในเรื่องความโปร่งใสในการดำเนินกิจการการเปิดเผยข้อมูลและการบริหารความเสี่ยงที่เหมาะสม

บริษัทได้ปฏิบัติตามหลักการของการกำกับดูแลกิจการที่ดีสำหรับบริษัทจดทะเบียนปี
2549ตามแนวทางของตลาดหลักทรัพย์แห่งประเทศไทยโดยมีรายละเอียดในแต่ละหมวดดังนี้

1.  สิทธิของผู้ถือหุ้น (The Rights of Shareholders)

บริษัทตระหนักและให้ความสำคัญต่อสิทธิของผู้ถือหุ้นจึงได้ส่งเสริมและอำนวยความสะดวกให้ผู้ถือหุ้นทุกรายได้รับสิทธิพื้นฐานต่างๆทั้งในฐานะนักลงทุนในหลักทรัพย์และในฐานะเจ้าของบริษัท
ด้วยวิธีการและมาตรฐานที่เป็นที่ยอมรับและเชื่อถือได้โดยให้สิทธิในการซื้อขายโอนหลักทรัพย์ที่ตนถืออยู่อย่างเป็นอิสระการเข้าร่วมประชุมและลงคะแนนเสียงในที่ประชุมผู้ถือหุ้นการแสดง
ความคิดเห็นในที่ประชุมอย่างเป็นอิสระการร่วมตัดสินใจในเรื่องสำคัญของบริษัทเช่นการอนุมัติจ่ายเงินปันผลการเลือกตั้งกรรมการทั้งนี้ผู้ถือหุ้นของบริษัททุกคนมีสิทธิออกเสียงตามจำนวนหุ้นที่ถืออยู่โดยหุ้นแต่ละหุ้นมีสิทธิออกเสียงหนึ่งเสียงและไม่มีหุ้นใดมีสิทธิพิเศษที่เป็นการจำกัดสิทธิของผู้ถือหุ้นรายอื่น

นอกเหนือจากสิทธิพื้นฐานต่างๆตามที่กฎหมายกำหนดแล้วบริษัทยังได้ดำเนินการในเรื่องต่างๆที่เป็นการส่งเสริมและอำนวยความสะดวกในการใช้สิทธิของผู้ถือหุ้นดังนี้

1.
ให้ข้อมูลที่สำคัญและจำเป็นสำหรับผู้ถือหุ้นเกี่ยวกับการดำเนินธุรกิจของบริษัทอย่างชัดเจนและทันต่อเหตุการณ์ผ่านทางตลาดหลักทรัพย์ฯ

2.
ผู้ถือหุ้นทุกรายได้รับข้อมูลที่จำเป็นและเพียงพอเกี่ยวกับวันประชุมวาระการประชุมวัตถุประสงค์และเหตุผลของแต่ละวาระตลอดจนความเห็นของคณะกรรมการและข้อมูลอื่นๆ
ที่เกี่ยวข้องไว้อย่างครบถ้วนและชัดเจนโดยบริษัทได้เผยแพร่ข้อมูลประกอบวาระการประชุมผู้ถือหุ้นล่วงหน้าประมาณ
1เดือนไว้บนเว็บไซต์ก่อนจัดส่งเอกสารนอกจากนี้ยังได้ชี้แจงสิทธิของผู้ถือหุ้น
ในการเข้าประชุมและสิทธิออกเสียงลงมติของผู้ถือหุ้นไว้อย่างชัดเจนอีกด้วย

3.
ในกรณีที่ผู้ถือหุ้นไม่สามารถเข้าร่วมประชุมด้วยตนเองบริษัทเปิดโอกาสให้ผู้ถือหุ้นสามารถมอบฉันทะให้กรรมการอิสระหรือบุคคลใดๆ
เข้าร่วมประชุมแทนตนได้โดยใช้หนังสือมอบฉันทะแบบหนึ่งแบบใด
ที่บริษัทได้จัดส่งไปพร้อมกับหนังสือนัดประชุมนอกจากนี้ผู้ถือหุ้นยังสามารถ
ดาวน์โหลดหนังสือมอบฉันทะผ่านทางหน้าเว็บไซต์ของบริษัทได้และบริษัทยังได้จัดให้มี
อากรแสตมป์ไว้บริการผู้ถือหุ้นสำหรับปิดหนังสือมอบฉันทะอีกด้วย

4.
ก่อนวันประชุมผู้ถือหุ้นบริษัทเปิดโอกาสให้ผู้ถือหุ้นรายเดียวหรือหลายรายที่ถือหุ้นรวมกันได้ไม่น้อยกว่า
ร้อยละ 5 ของจำนวนหุ้นที่มีสิทธิออกเสียงทั้งหมดของบริษัทมีสิทธิที่จะเสนอวาระในการประชุมสามัญ
ผู้ถือหุ้นประจำปี 2556 โดยบริษัทเปิดโอกาสให้ผู้ถือหุ้นเสนอวาระล่วงหน้าไม่น้อยกว่า 3
เดือนก่อนวันสิ้นสุดรอบบัญชีคือตั้งแต่วันที่ 20 สิงหาคม- 30 พฤศจิกายน 2555
เพื่อให้คณะกรรมการบริหารเป็นผู้กลั่นกรองก่อนเสนอต่อคณะกรรมการบริษัท
เพื่อพิจารณาโดยกรณีที่บรรจุเป็นวาระการประชุมบริษัทจะแจ้งในหนังสือนัดประชุมว่าเป็นวาระที่กำหนดโดยผู้ถือหุ้นส่วนในกรณี
ที่คณะกรรมการบริษัทปฏิเสธไม่รับเรื่องที่ผู้ถือหุ้นเสนอ
เพื่อให้บรรจุเป็นวาระบริษัทจะชี้แจงเหตุผลให้ที่ประชุมสามัญผู้ถือหุ้นประจำปีทราบ
นอกจากนี้ในช่วงเวลาเดียวกันบริษัทได้เปิดโอกาสให้ผู้ถือหุ้นทุกรายมีสิทธิเสนอชื่อบุคคล
เพื่อพิจารณาเข้ารับการเลือกตั้งเป็นกรรมการบริษัทล่วงหน้า
โดยในกรณีนี้คณะกรรมการบริหารจะเป็นผู้พิจารณาเพื่อสรรหารวมกับบุคคลอื่นตามหลักเกณฑ์การสรรหาบุคคลเข้าเป็นกรรมการบริษัท
จากนั้น
จะได้เสนอรายชื่อบุคคลที่เห็นว่าเหมาะสมให้คณะกรรมการบริษัทพิจารณาก่อนเสนอต่อที่ประชุมผู้ถือหุ้นเพื่อพิจารณาอนุมัติต่อไปโดยบริษัทได้จัดทำแบบฟอร์มสำหรับการเสนอวาระการประชุมและเสนอชื่อบุคคลเพื่อเข้ารับเลือกตั้งเป็นกรรมการล่วงหน้าเพื่อเป็นการอำนวยความสะดวกให้แก่ผู้ถือหุ้นอีกด้วย
ทั้งนี้ในช่วงเวลาดังกล่าวไม่มีผู้ถือหุ้นเสนอวาระการประชุมและเสนอชื่อบุคคลเพื่อเข้ารับการเลือกตั้งเป็นกรรมการล่วงหน้าแต่อย่างใด

5.  ในการประชุมผู้ถือหุ้นในปีที่ผ่านมาบริษัทได้จัดให้มีการลงทะเบียนโดยใช้ระบบบาร์โค้ด
    ที่แสดงถึงเลขทะเบียนของผู้ถือหุ้นแต่ละรายที่บริษัทได้จัดพิมพ์ไว้บนหนังสือมอบฉันทะเพื่อให้ผู้ถือหุ้นได้รับความสะดวกในการประชุมและทำให้ขั้นตอนการลงทะเบียนเป็นไปอย่างรวดเร็วนอกจากนี้ใน
    ปีที่ผ่านมาการใช้สิทธิออกเสียงแต่ละวาระบริษัทได้ใช้วิธีลงคะแนนบนเครื่อง PDA
    (Personnel Digital Assistant)
    เพื่อนำมาคำนวณผลการลงคะแนนเสียงในแต่ละวาระโดยเมื่อจบการประชุม
    ผู้ถือหุ้นสามารถขอตรวจสอบรายละเอียดของผลการลงคะแนนเสียงในแต่ละวาระได้

6.  ในการประชุมผู้ถือหุ้นแต่ละปีจะมีกรรมการที่ครบรอบออกตามวาระจำนวนหนึ่งในสามของจำนวนคณะกรรมการทั้งหมดซึ่งจะมีการเลือกตั้งในวันประชุมสามัญผู้ถือหุ้นประจำปี
    โดยในวาระเลือกตั้งกรรมการบริษัทเปิดโอกาสให้ผู้ถือหุ้นสามารถเสนอชื่อบุคคลให้เข้ารับการเลือกตั้งได้อย่างเป็นอิสระและลงคะแนนเสียงเลือกตั้งกรรมการเป็นรายบุคคล

7.
ในการประชุมได้เปิดโอกาสให้ผู้ถือหุ้นแสดงความคิดเห็นข้อเสนอแนะหรือตั้งคำถามในวาระต่างๆอย่างอิสระก่อนการลงมติในแต่ละวาระบริษัทได้ให้ข้อมูลรายละเอียดในเรื่องดังกล่าวอย่างเพียงพอแก่ผู้ถือหุ้นทั้งนี้ในวาระที่ผู้ถือหุ้นมีข้อสงสัยข้อซักถามบริษัทได้จัดเตรียมบุคลากรที่เกี่ยวข้องเป็นผู้ให้คำตอบโดยอยู่ในความรับผิดชอบของคณะกรรมการบริษัท

8.
ในแต่ละวาระการประชุมผู้ถือหุ้นผู้ถือหุ้นสามารถขอให้มีการลงคะแนนเสียงด้วยวิธีลับได้โดยต้องมีผู้ถือหุ้นหนึ่งคนร้องขอและมีผู้ถือหุ้นรายอื่นอีก5คนรับรองเพื่อให้ที่ประชุมผู้ถือหุ้นมีมติอนุมัติให้ลงคะแนนด้วยวิธีลับ

9. บริษัทได้กำหนดให้มีวาระเกี่ยวกับค่าตอบแทนคณะกรรมการบริษัท
และคณะอนุกรรมการชุดต่างๆซึ่งได้แก่คณะกรรมการตรวจสอบและคณะกรรมการบริหารเป็นประจำทุกปีเพื่อให้ผู้ถือหุ้นได้พิจารณาหรือรับทราบจำนวนและประเภทของค่าตอบแทนที่กรรมการแต่ละคนได้รับตลอดจนนโยบายในการกำหนดค่าตอบแทนรวมทั้งหลักเกณฑ์การให้ค่าตอบแทนสำหรับกรรมการแต่ละตำแหน่ง

10.
ในการประชุมผู้ถือหุ้นจะดำเนินการตามลำดับระเบียบวาระการประชุมที่ได้แจ้งไว้ในหนังสือเชิญประชุม
ซึ่งผู้ถือหุ้นได้ศึกษาข้อมูลสำหรับการตัดสินใจลงคะแนนเสียงแล้วโดยจะไม่เพิ่มระเบียบวาระการประชุมที่ไม่ได้แจ้งให้ผู้ถือหุ้นทราบล่วงหน้า

11.
บริษัทได้บันทึกรายงานการประชุมผู้ถือหุ้นอย่างชัดเจนครบถ้วนทั้งในเรื่องรายชื่อกรรมการและผู้บริหารที่เข้าประชุมวิธีการลงคะแนนการนับคะแนนและการใช้บัตรลงคะแนนมติที่ประชุมและจำนวนคะแนนเสียงที่ได้รับในแต่ละวาระข้อซักถามและคำชี้แจงที่เป็นสาระสำคัญโดยได้จัดทำรายงานดังกล่าว
ภายในระยะเวลา 14 วันนับแต่วันประชุมผู้ถือหุ้นและส่งให้ตลาดหลักทรัพย์ฯ และกระทรวงพาณิชย์
ภายในระยะเวลาที่กฎหมายกำหนดและนำเสนอต่อผู้ถือหุ้นเพื่อรับรองในการประชุมผู้ถือหุ้นครั้งถัดไป

2.  การปฏิบัติต่อผู้ถือหุ้นอย่างเท่าเทียมกัน (The Equitable Treatment of
    Shareholders)

การสร้างความเท่าเทียมกันให้เกิดขึ้นกับผู้ถือหุ้นทุกรายทุกกลุ่มไม่ว่าจะเป็นผู้ถือหุ้นรายใหญ่
ผู้ถือหุ้นส่วนน้อยนักลงทุนสถาบันหรือผู้ถือหุ้นต่างชาติเป็นเรื่องสำคัญที่บริษัทคำนึงถึงและดำเนินการในด้านต่างๆเพื่อให้เกิดความเท่าเทียมกันอย่างแท้จริงดังนี้

1. คณะกรรมการบริษัทได้กำหนดมาตรการการป้องกันการใช้ข้อมูลภายในโดยมิชอบ(Insider
Trading) ของบุคคลที่เกี่ยวข้องซึ่งหมายถึงคณะกรรมการฝ่ายจัดการและพนักงานในหน่วยงาน
ที่เกี่ยวข้องกับข้อมูล (รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว) ดังนี้

-   ห้ามบุคคลที่เกี่ยวข้องซื้อขายหลักทรัพย์ของบริษัทภายใน2สัปดาห์ก่อนมีการเปิดเผยงบการเงินรายไตรมาสและงบการเงินประจำปีและภายใน24ชั่วโมงหลังการเปิดเผยงบการเงินดังกล่าว(Blackout
    Period)

-   ในกรณีที่ทราบข้อมูลใดๆที่ยังไม่เปิดเผยซึ่งอาจมีผลกระทบต่อราคาหลักทรัพย์ของบริษัทต้องไม่ซื้อขายหลักทรัพย์ของบริษัทจนกว่าจะพ้นระยะเวลา24ชั่วโมงนับแต่ได้มีการเปิดเผยข้อมูลนั้นสู่สาธารณะทั้งหมดแล้วเลขานุการบริษัทจะแจ้งให้กรรมการผู้จัดการและพนักงานที่เกี่ยวข้องได้ทราบช่วงเวลาการไม่ซื้อขายหลักทรัพย์ของบริษัทอย่างชัดเจนล่วงหน้าอย่างน้อย1สัปดาห์นอกจากนี้ยังได้รายงานการเปลี่ยนแปลงการถือหลักทรัพย์ของกรรมการและผู้บริหารให้ที่ประชุมคณะกรรมการบริษัททราบทุกไตรมาส

ทั้งนี้หากพนักงานกระทำการฝ่าฝืนระเบียบปฏิบัติงานดังกล่าวข้างต้นบริษัทจะดำเนินการทางวินัยเพื่อพิจารณาลงโทษตามสมควรแก่กรณีดังนี้

  เป็นการกระทำผิดครั้งแรกตักเตือนเป็นหนังสือ เป็นการกระทำผิดครั้งที่สองตัดค่าจ้าง/พักงาน

เป็นการกระทำผิดครั้งที่สาม เลิกจ้างโดยไม่ได้จ่ายค่าชดเชย

2.
สำหรับการประชุมผู้ถือหุ้นนั้นบริษัทได้จัดทำหนังสือมอบฉันทะรูปแบบที่ผู้ถือหุ้นกำหนดรายการต่างๆที่จะมอบฉันทะที่ละเอียดชัดเจนตามแบบที่กระทรวงพาณิชย์กำหนดและได้จัดส่งไปพร้อมกับหนังสือนัดประชุมผู้ถือหุ้นโดยผู้ถือหุ้นที่ไม่สามารถเข้าประชุมสามารถมอบฉันทะให้ผู้อื่นเข้าประชุมได้โดยบริษัทได้แจ้งรายละเอียดเอกสาร/หลักฐานที่ใช้ในการมอบฉันทะไว้ในหนังสือ
นัดประชุมผู้ถือหุ้นด้วยเพื่อให้ผู้ถือหุ้นสามารถจัดเตรียมได้อย่างถูกต้องบริษัทได้เสนอรายชื่อ
กรรมการอิสระเพื่อเป็นทางเลือกในการมอบฉันทะนอกจากนี้บริษัทยังได้ให้สิทธิแก่ผู้ถือหุ้นที่
เข้าประชุมภายหลังจากได้เริ่มประชุมแล้วมีสิทธิออกเสียงลงคะแนนสำหรับวาระที่อยู่ในระหว่างการพิจารณาและยังไม่ได้มีการลงมติและนับเป็นองค์ประชุมตั้งแต่วาระที่ได้เข้าประชุมและออกเสียง
เป็นต้นไปเว้นแต่ที่ประชุมผู้ถือหุ้นจะมีความเห็นเป็นอย่างอื่น

ในการออกเสียงลงคะแนนในที่ประชุมผู้ถือหุ้นบริษัทกำหนดให้สิทธิแก่ผู้ถือหุ้นที่เท่าเทียมกันในแบบหนึ่งหุ้นต่อหนึ่งเสียง

3.  บทบาทของผู้มีส่วนได้เสีย (The Role of Stakeholders in Corporate
    Governance)

บริษัทดำเนินธุรกิจโดยยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืนโดยคณะกรรมการบริษัทได้กำกับดูแลให้มีระบบการบริหารจัดการที่เชื่อมั่นได้ว่าบริษัทรับรู้สิทธิของผู้มีส่วนได้เสียต่างๆทั้งที่ได้กำหนดไว้ในกฎหมายและที่ได้กำหนดแนวทางไว้เป็น
ลายลักษณ์อักษรอย่างชัดเจนในหลักการกำกับดูแลกิจการที่ดีรวมทั้งรับผิดชอบดูแลให้มั่นใจได้ว่าสิทธิดังกล่าวได้รับการคุ้มครองและปฏิบัติด้วยความเสมอภาคอย่างเคร่งครัดทั้งผู้ถือหุ้นพนักงานผู้ใช้สินค้าและบริการและผู้มีความสัมพันธ์ทางธุรกิจดังนี้

ผู้ถือหุ้น
บริษัทเคารพและตระหนักถึงสิทธิขั้นพื้นฐานสิทธิที่กำหนดไว้ในกฎหมายข้อบังคับบริษัทเช่นสิทธิในการขอตรวจสอบจำนวนหุ้นสิทธิในการได้รับใบหุ้นสิทธิในการเข้าประชุมผู้ถือหุ้นและออกเสียงลงคะแนนสิทธิในการแสดงความคิดเห็นอย่างอิสระในที่ประชุมผู้ถือหุ้นสิทธิในการมีส่วนร่วมในการตัดสินใจเรื่องสำคัญที่เกี่ยวข้องกับการดำเนินธุรกิจของบริษัทในฐานะเจ้าของบริษัทรวมถึงสิทธิที่จะได้รับผลตอบแทนอย่างเป็นธรรม

พนักงาน บริษัทให้ความสำคัญกับพนักงานโดยถือว่าเป็นทรัพยากรที่มีค่าและมุ่งมั่นที่จะให้พนักงาน
ทุกคนมีความภาคภูมิใจและเชื่อมั่นในองค์กร
ในปีที่ผ่านมาบริษัทได้จัดทำโครงการต่างๆเพื่อสนันสนุนและเสริมสร้างบรรยากาศการทำงานร่วมกันเพื่อสร้างสรรค์สิ่งใหม่ๆสำหรับรองรับการขยายธุรกิจของบริษัท
โดยได้สนับสนุนและส่งเสริมการพัฒนาบุคลากรทั้งในด้านวิชาชีพสิ่งแวดล้อมความปลอดภัยและสุขอนามัยตลอดจนจูงใจให้ใฝ่เรียนรู้เพื่อสร้างสรรค์สิ่งใหม่ๆที่ช่วยสร้างมูลค่าเพิ่มให้แก่บริษัทและส่วนรวม
นอกจากนี้ยังให้ความสำคัญกับการปฏิบัติกับพนักงานอย่างเสมอภาคและเท่าเทียมกัน
ทั้งในด้านการให้ผลตอบแทนและสวัสดิการที่เป็นธรรมโดยจัดให้มีกองทุนสำรองเลี้ยงชีพสำหรับพนักงาน
มีสวัสดิการตรวจสุขภาพประจำปี การประกันชีวิตและอุบัติเหตุ ตลอดจนการประกันสุขภาพอีกด้วย

ลูกค้า
บริษัทมีความมุ่งมั่นที่จะพัฒนาคุณภาพสินค้าและบริการอย่างสม่ำเสมอเพื่อให้ผู้ใช้สินค้าและบริการได้รับประโยชน์สูงสุดทั้งด้านคุณภาพและราคาและมุ่งหมายที่จะพัฒนาและรักษาสัมพันธภาพ
ที่ยั่งยืนโดยมีนโยบายในการส่งมอบสินค้าที่มีคุณภาพและตรงตามกำหนดเวลารวมทั้งการให้คำปรึกษาข้อเสนอแนะการแก้ปัญหาเพื่อให้ลูกค้าได้รับความพึงพอใจอย่างที่สุดโดยได้ดำเนินการดังนี้

• ตั้งหน่วยงานทางด้านเทคนิคที่มีความชำนาญในการให้ความช่วยเหลือและดูแลลูกค้า
ในด้านการใช้งานและบริการด้านเทคนิคต่างๆที่เกี่ยวกับผลิตภัณฑ์ทุกชนิดของบริษัท

• ตั้งศูนย์ฝึกอบรม Q-CON Training Center
ที่นิคมอุตสาหกรรมบางปะอินจังหวัดพระนครศรีอยุธยาและนิคมอมตะซิตี้จังหวัดระยอง
เพื่อให้ลูกค้าและผู้ที่สนใจเช่นสถาปนิกวิศวกรเจ้าของโครงการผู้รับเหมาและร้านค้าวัสดุก่อสร้างเข้าร่วมอบรมเพื่อเรียนรู้เทคนิคการใช้งานผลิตภัณฑ์คอนกรีตมวลเบาทั้งด้านทฤษฎีและปฏิบัติโดยสามารถลงทะเบียนได้ที่เว็บไซต์
ของบริษัท(www.qcon.co.th)

คู่ค้าและคู่ธุรกิจ บริษัทได้กำหนดจรรยาบรรณในการดำเนินธุรกิจเพื่อเป็นนโยบายในการปฏิบัติต่อ
คู่ค้าและคู่ธุรกิจอย่างเหมาะสม โดยยึดถือการปฏิบัติตามสัญญา
และคำมั่นที่ให้ไว้กับคู่ค้าและคู่ธุรกิจอย่างเคร่งครัด

คู่แข่งทางการค้า บริษัทปฏิบัติตามกรอบการแข่งขันทางการค้าที่สุจริตมีจริยธรรมที่ดีด้วยความเป็น
มืออาชีพและโปร่งใสโดยยึดมั่นในการดำเนินธุรกิจด้วยความเป็นธรรมภายใต้กรอบของกฎหมายโดย
ในรอบ 5 ปีที่ผ่านมา บริษัทไม่มีข้อพิพาทใดๆในเรื่องที่เกี่ยวกับคู่แข่งทางการค้า

เจ้าหนี้
บริษัทปฏิบัติตามเงื่อนไขข้อกำหนดของสัญญาอย่างเคร่งครัดไม่เคยมีการปฏิบัติใดที่ฝ่าฝืนเงื่อนไขที่ตกลงกันปกปิดข้อมูลหรือข้อเท็จจริงอันจะก่อให้เกิดความเสียหายแก่เจ้าหนี้และบริษัทยึดมั่นในการปฏิบัติต่อสถาบันการเงินด้วยความซื่อสัตย์และชำระคืนเงินกู้ยืมและดอกเบี้ยตรงตามกำหนดเวลารวมทั้งปฏิบัติตามเงื่อนไขต่างๆที่ระบุในสัญญาเงินกู้ยืมและข้อตกลงต่างๆอย่างเคร่งครัดด้วยดีเสมอมาโดยที่ผ่านมาบริษัทไม่เคยมีปัญหาในการผิดนัดชำระหนี้แต่อย่างใด

ด้านสังคม บริษัทดำเนินธุรกิจด้วยความรับผิดชอบต่อสังคมเศรษฐกิจสิ่งแวดล้อมอาชีว อนามัย
ความปลอดภัยวัฒนธรรมประเพณีในทุกพื้นที่ที่บริษัทเกี่ยวข้องและมีการจัดกิจกรรมเพื่อสังคมอย่างต่อเนื่องเพื่อพัฒนาคุณภาพชีวิตและเสริมสร้างประโยชน์สุขของชุมชนและสังคม

ด้านสิ่งแวดล้อม
บริษัทได้จัดงบประมาณเพื่อรักษาสิ่งแวดล้อมอย่างจริงจังและมีระบบติดตามประเมินผลอย่างสม่ำเสมอ

4.  การเปิดเผยข้อมูลและความโปร่งใส (Disclosure and Transparency)

บริษัทให้ความสำคัญเรื่องการเปิดเผยสารสนเทศเนื่องจากเป็นเรื่องที่มีผลต่อการตัดสินใจของผู้ลงทุนและผู้มีส่วนได้เสีย
จึงได้กำหนดมาตรการในการเปิดเผยสารสนเทศทั้งที่เป็นสารสนเทศทางการเงินและที่ไม่ใช่ทางการเงินให้ถูกต้องตามที่กฎหมายกำหนด
โดยมีสาระสำคัญครบถ้วน เพียงพอ เชื่อถือได้ และทันเวลา ทั้งภาษาไทยและภาษาอังกฤษ
โดยเปิดเผยข้อมูลสารสนเทศผ่านรายงานประจำปีและระบบ SET Community Portal
ของตลาดหลักทรัพย์ฯ

บริษัทยึดถือปฏิบัติตามกฎหมาย กฎเกณฑ์ ข้อบังคับต่าง ๆ ที่กำหนดโดย ก.ล.ต. ตลาดหลักทรัพย์ฯ
และหน่วยงานอื่นของรัฐอย่างเคร่งครัดและติดตามการแก้ไขเปลี่ยนแปลงอยู่อย่างสม่ำเสมอเพื่อให้มั่นใจได้ว่ากฎหมาย
กฎเกณฑ์ ข้อบังคับที่บริษัทถือปฏิบัตินั้นมีความถูกต้อง และเป็นหลักประกันให้
ผู้ถือหุ้นเชื่อมั่นในการดำเนินธุรกิจที่โปร่งใส ถูกต้อง ตรงไปตรงมา เช่น

1.  เปิดเผยข้อมูลการเงินและข้อมูลที่มิใช่ข้อมูลการเงินอย่างถูกต้อง ครบถ้วน ชัดเจนและทันเวลา

2.  จัดทำรายงานความรับผิดชอบของคณะกรรมการต่อรายงานทางการเงินและแสดงไว้คู่กับรายงานผู้สอบบัญชีในรายงานประจำปี

3.  กำหนดให้กรรมการและผู้บริหารต้องเปิดเผยข้อมูลการถือหุ้นในบริษัทตลอดจนรายงานการเปลี่ยนแปลงการถือหลักทรัพย์ของบริษัทให้ทราบทุกครั้ง
    และเปิดเผยข้อมูลเกี่ยวกับส่วนได้เสีย
    ของตนและผู้เกี่ยวข้องในกรณีที่มีส่วนได้เสียเกี่ยวข้องกับบริษัท

4.  เปิดเผยวิธีการสรรหากรรมการ ตลอดจนประวัติของกรรมการและผู้บริหาร

5.  เปิดเผยข้อมูลการปฏิบัติหน้าที่ในคณะกรรมการชุดย่อย จำนวนครั้งการเข้าประชุมเป็นรายบุคคล

6.  เปิดเผยหลักเกณฑ์การจ่ายค่าตอบแทนกรรมการและรายละเอียดค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการชุดต่าง
    ๆ เป็นรายบุคคล

7.  เปิดเผยนโยบายการจ่ายค่าตอบแทนแก่กรรมการและการจ่ายค่าตอบแทนของผู้บริหารระดับสูง
    รวมทั้งรูปแบบ ลักษณะ
    และจำนวนค่าตอบแทนที่กรรมการแต่ละคนได้รับจากการเป็นกรรมการในคณะอนุกรรมการชุดต่าง
    ๆ

นอกจากนี้บริษัทยังให้ความสำคัญด้านความสัมพันธ์กับผู้ถือหุ้น ผู้ลงทุนทั่วไป และนักวิเคราะห์หลักทรัพย์
และผู้ที่สนใจจะถือหุ้นของบริษัทในอนาคต
โดยจัดให้มีส่วนงานนักลงทุนสัมพันธ์เพื่อเป็นตัวแทนในการสื่อสารกับผู้ถือหุ้น นักลงทุน
และนักวิเคราะห์หลักทรัพย์ โดยสามารถติดต่อส่วนงานนักลงทุนสัมพันธ์ได้ที่โทรศัพท์หมายเลข
035-221-271 ต่อ 420 หรือ e-mail address: fin-acc@qcon.co.th

5.  ความรับผิดชอบของคณะกรรมการ โครงสร้างและคณะอนุกรรมการชุดต่าง ๆ (The
    Responsibilities and Structure of the Board and Sub-Committees)

โครงสร้างคณะกรรมการ

คณะกรรมการบริษัทประกอบด้วยบุคคลซึ่งมีความรู้ความสามารถ
โดยมีบทบาทสำคัญในการกำหนดนโยบายของบริษัททั้งด้านการเงิน การบริหารความเสี่ยง
และภาพรวมขององค์กร นอกจากนี้ยังมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
แผนธุรกิจ และงบประมาณ มีบทบาทสำคัญในการกำกับดูแล ตรวจสอบ
และประเมินผลการดำเนินงานของบริษัท
และผลการปฏิบัติงานของผู้บริหารระดับสูงให้เป็นไปตามแผนที่วางไว้อย่างเป็นอิสระ

ปัจจุบันคณะกรรมการบริษัทมีจำนวน 9 คน ประกอบด้วยกรรมการที่ไม่เป็นผู้บริหารจำนวน 8 คน
และกรรมการที่เป็นผู้บริหารจำนวน 1 คน
และมีกรรมการที่มีคุณสมบัติเป็นอิสระตามประกาศของคณะกรรมการกำกับตลาดทุน จำนวน 3 คน

นอกจากนี้คณะกรรมการบริษัทได้แต่งตั้งคณะอนุกรรมการชุดต่าง ๆ
เพื่อให้ผู้ถือหุ้นมั่นใจได้ว่าบริษัทมีการดำเนินงานและกลั่นกรองอย่างรอบคอบ ได้แก่
คณะกรรมการตรวจสอบและคณะกรรมการบริหาร
เพื่อปฏิบัติหน้าที่เฉพาะเรื่องและเสนอเรื่องให้คณะกรรมการบริษัทพิจารณาหรือรับทราบ

คณะกรรมการตรวจสอบ ประกอบด้วยกรรมการบริษัทที่เป็นกรรมการอิสระ จำนวน 3 คน
โดยกรรมการตรวจสอบมีความรู้ความเข้าใจด้านบัญชี หรือการเงิน ทำหน้าที่สอบทานการดำเนินงาน
ให้ถูกต้องตามนโยบายและระเบียบข้อบังคับของบริษัท ตลอดจนกฎหมาย ระเบียบปฏิบัติ
และข้อกำหนดของหน่วยงานกำกับดูแล
ส่งเสริมให้พัฒนาระบบรายงานทางการเงินและบัญชีให้เป็นไปตามมาตรฐานสากล
รวมทั้งสอบทานให้บริษัทมีระบบ การควบคุมภายใน ระบบตรวจสอบภายใน
และระบบบริหารความเสี่ยงที่รัดกุม เหมาะสม ทันสมัย และมีประสิทธิภาพ
คณะกรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีหน่วยงานตรวจสอบที่รายงานตรงต่อคณะกรรมการตรวจสอบ เป็นหน่วยปฏิบัติ
รวมทั้งมีการปรึกษาหารือกับผู้สอบบัญชีเป็นประจำ

ทั้งนี้คณะกรรมการตรวจสอบมีขอบเขตหน้าที่ตามที่ได้กำหนดไว้ในข้อบังคับคณะกรรมการตรวจสอบ
และมีการประเมินผลการปฏิบัติงานและทบทวนผลการปฏิบัติหน้าที่ของคณะกรรมการตรวจสอบเป็นประจำทุกปี
อย่างน้อยปีละ 1 ครั้ง

คณะกรรมการบริหาร ประกอบด้วยกรรมการบริษัทจำนวน 4 คน
ทำหน้าที่ในการบริหารจัดการกิจการต่าง ๆ ของบริษัทตามที่คณะกรรมการมอบหมาย
โดยให้เป็นไปตามนโยบายและเป้าหมายของบริษัทมีอำนาจดำเนินการภายใต้ขอบเขตของกฎหมาย
วัตถุประสงค์ ข้อบังคับบริษัทและมติคณะกรรมการบริษัท

นอกจากนี้คณะกรรมการบริษัทอาจแต่งตั้งคณะอนุกรรมการเฉพาะเรื่องชุดอื่น ๆ
ตามความเหมาะสมตามสถานการณ์ที่เปลี่ยนแปลง

บริษัทได้แบ่งแยกบทบาทหน้าที่ความรับผิดชอบระหว่างคณะกรรมการบริษัทกับฝ่ายจัดการอย่างชัดเจน
โดยกรรมการบริษัททำหน้าที่กำกับดูแลการดำเนินงานของฝ่ายจัดการในระดับนโยบาย
ขณะที่ฝ่ายจัดการทำหน้าที่บริหารงานของบริษัทในด้านต่าง ๆ ให้เป็นไปตามนโยบายที่กำหนด
ดังนั้นประธานกรรมการบริษัทและกรรมการผู้จัดการจึงเป็นบุคคลคนละคนกัน
โดยทั้งสองตำแหน่งต้องผ่าน
การคัดเลือกจากคณะกรรมการบริษัทเพื่อให้ได้บุคคลที่มีความเหมาะสมที่สุด

เลขานุการบริษัท

ที่ประชุมคณะกรรมการบริษัทครั้งที่ 2/2553 เมื่อวันที่ 2 มีนาคม 2553 ได้มีมติแต่งตั้ง นางพรเพ็ญ
นามวงษ์ ดำรงตำแหน่งเลขานุการบริษัท โดยกำหนดบทบาทหน้าที่ความรับผิดชอบ ดังนี้

- จัดทำและเก็บเอกสารดังต่อไปนี้

  - ทะเบียนกรรมการ

  - หนังสือนัดประชุมคณะกรรมการ
  รายงานการประชุมคณะกรรมการและรายงานประจำปีของบริษัท

  - หนังสือนัดประชุมผู้ถือหุ้น และรายงานการประชุมผู้ถือหุ้น

- เก็บรักษารายงานการมีส่วนได้เสียที่รายงานโดยกรรมการหรือผู้บริหาร

- ดำเนินการอื่น ๆ ตามที่คณะกรรมการกำกับตลาดทุนประกาศ

การประชุมคณะกรรมการบริษัท

ถือเป็นหน้าที่สำคัญในฐานะกรรมการบริษัทที่ต้องเข้าร่วมประชุมคณะกรรมการบริษัทอย่างสม่ำเสมอเพื่อรับทราบและร่วมกันตัดสินใจในการดำเนินธุรกิจของบริษัท
โดยในแต่ละปีมีการจัดประชุมอย่างน้อยไตรมาสละ 1 ครั้ง (ปีละ 4 ครั้ง)
และอาจมีการประชุมครั้งพิเศษเพื่อพิจารณาเรื่องสำคัญเร่งด่วน
ในการประชุมแต่ละครั้งจะมีการกำหนดวาระการประชุมล่วงหน้าอย่างชัดเจน
โดยจัดส่งเอกสารประกอบวาระการประชุมล่วงหน้า
เพื่อให้กรรมการบริษัทมีเวลาที่จะศึกษาข้อมูลในเรื่องต่าง ๆ อย่างเพียงพอ โดยในปี 2555
ได้มีการประชุมคณะกรรมการจำนวน 4 ครั้ง

ในการประชุมคณะกรรมการบริษัท ประธานกรรมการ กรรมการผู้จัดการและเลขานุการบริษัท
เป็นผู้ร่วมกันกำหนดวาระการประชุมและพิจารณาเรื่องเข้าวาระการประชุมคณะกรรมการบริษัท
โดยเปิดโอกาสให้กรรมการแต่ละคนสามารถเสนอเรื่องต่าง ๆ
เพื่อเข้ารับการพิจารณาเป็นวาระการประชุมได้

ในการพิจารณาเรื่องต่าง ๆ ประธานกรรมการ
ซึ่งทำหน้าที่ประธานในที่ประชุมได้เปิดโอกาสให้กรรมการแสดงความคิดเห็นได้อย่างอิสระ
ทั้งนี้การลงมติในที่ประชุมคณะกรรมการบริษัทให้ถือมติของเสียงข้างมาก
โดยให้กรรมการคนหนึ่งมีเสียงหนึ่งเสียง
กรรมการที่มีส่วนได้เสียจะไม่เข้าร่วมประชุมและ/หรือไม่ใช้สิทธิออกเสียงลงคะแนนในเรื่องนั้น
ถ้าคะแนนเสียงเท่ากันประธานในที่ประชุมจะออกเสียงเพิ่มขึ้นอีกหนึ่งเสียงเป็นเสียงชี้ขาด

ในการประชุมคณะกรรมการบริษัท
ฝ่ายจัดการที่เกี่ยวข้องได้เข้าร่วมประชุมด้วยเพื่อให้ข้อมูลที่เป็นประโยชน์และรับทราบนโยบายโดยตรงเพื่อให้สามารถนำไปปฏิบัติอย่างมีประสิทธิภาพ
เว้นแต่ในบางวาระที่ประชุมเฉพาะคณะกรรมการบริษัท
หรือเฉพาะคณะกรรมการบริษัทที่ไม่เป็นผู้บริหาร ทั้งนี้เพื่อความเป็นอิสระในการพิจารณาเรื่องต่าง ๆ

เมื่อสิ้นสุดการประชุม
เลขานุการบริษัทเป็นผู้มีหน้าที่จัดทำรายงานการประชุมเสนอให้ที่ประชุมคณะกรรมการบริษัทรับรองในวาระแรกของการประชุมครั้งถัดไป
และให้ประธานกรรมการ ลงลายมือชื่อรับรองความถูกต้อง
ทั้งนี้กรรมการบริษัทสามารถแสดงความคิดเห็น ขอแก้ไข
เพิ่มเติมรายงานการประชุมให้มีความละเอียดถูกต้องมากที่สุดได้

รายงานการประชุมที่ที่ประชุมรับรองแล้วจะถูกจัดเก็บอย่างเป็นระบบในรูปแบบของเอกสาร
ชั้นความลับของบริษัท ณ หน่วยงานเลขานุการบริษัท
และจัดเก็บในรูปแบบเอกสารอิเล็กทรอนิกส์พร้อมกับเอกสารแนบประกอบวาระการประชุมต่าง ๆ
เพื่อสะดวกในการสืบค้นอ้างอิง

ค่าตอบแทน

บริษัทพิจารณาค่าตอบแทนคณะกรรมการบริษัทและคณะอนุกรรมการชุดต่าง ๆ
จากผลการดำเนินงานและฐานะการเงินโดยรวมของบริษัท
และเปรียบเทียบกับการจ่ายค่าตอบแทนกรรมการของบริษัทชั้นนำในตลาดหลักทรัพย์ฯ
และกับกลุ่มอุตสาหกรรมเดียวกัน โดยได้มีการเสนอขออนุมัติต่อที่ประชุมผู้ถือหุ้น

สำหรับค่าตอบแทนผู้บริหารได้มีการพิจารณาจากหน้าที่ความรับผิดชอบ
ผลการปฏิบัติงานของแต่ละคนประกอบกับผลการดำเนินงานของบริษัท

สำหรับรายละเอียดเกี่ยวกับค่าตอบแทนกรรมการบริษัท และคณะอนุกรรมการชุดต่างๆ
ตามที่ได้รับอนุมัติจากที่ประชุมสามัญผู้ถือหุ้น ประจำปี 2555
บริษัทได้เปิดเผยจำนวนเงินรวมเป็นรายบุคคลสำหรับปี 2555 ในรายงานประจำปีด้วยแล้ว

การควบคุมภายใน

คณะกรรมการบริษัทได้กำหนดแนวปฏิบัติเกี่ยวกับการควบคุมภายในโดยสรุปไว้ดังนี้

-   สร้างวัฒนธรรมในองค์กร โดยการกำหนดโครงสร้างองค์กร
    กำหนดหน้าที่ความรับผิดชอบกระจายอำนาจให้มีการตรวจสอบซึ่งกันและกันอย่างอิสระ
    คัดเลือกบุคลากรที่มีคุณภาพ ปลูกฝังจิตสำนึกในการควบคุมภายใน
    และพัฒนาบุคลากรให้มีความรู้ในหน้าที่ของตนอย่างถูกต้องและสม่ำเสมอ

-   กำหนดกิจกรรมการควบคุม โดยกำหนดให้มีการแบ่งแยกหน้าที่งาน
    และอำนาจดำเนินการที่กำหนดหน้าที่และความรับผิดชอบในแต่ละหน้าที่ให้เหมาะสมตามหลักการกระจายอำนาจและเกิดประสิทธิผลในการปฏิบัติงานที่เป็นลายลักษณ์อักษร
    เพื่อให้เป็นมาตรฐานเดียวกันทั้งองค์กร
    รวมทั้งการบริหารจัดการในเรื่องการประเมินการบริหารความเสี่ยง
    ประเมินการควบคุมด้วยตนเองอย่างเป็นระบบ

-   การติดตามผล บริษัทกำหนดให้มีการติดตามระบบการควบคุมภายใน
    การพัฒนาให้เหมาะสมกับสภาพแวดล้อมด้านธุรกิจอย่างต่อเนื่อง
    รวมทั้งการจัดการองค์ความรู้ให้มีการถ่ายทอดงานอย่างถูกต้องครบถ้วน
    ซึ่งจะช่วยให้เกิดประสิทธิภาพ
    ประสิทธิผลที่ดียิ่งขึ้นในการมอบหมายงานและมีการเสนอรายงานติดตามผลต่อคณะกรรมการบริษัทอย่างสม่ำเสมอ
    โดยมีหน่วยงานตรวจสอบภายในเป็นเครื่องมือในการทำให้เกิดความเชื่อมั่นว่ามีการกำกับดูแลกิจการที่ดี

การตรวจสอบภายใน

บริษัทกำหนดให้หน่วยงานตรวจสอบเป็นผู้มีหน้าที่ประเมินการควบคุมภายในตามแนวปฏิบัติที่คณะกรรมการตรวจสอบกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
รวมทั้งการเปิดเผยข้อมูลอย่างเพียงพอให้เกิดความโปร่งใส ตรวจสอบได้
โดยยึดแนวการตรวจสอบตามมาตรฐานสากล
นอกจากนี้ยังได้ผลักดันแนวปฏิบัติที่ทันสมัยเพื่อช่วยเพิ่มความมั่นใจในการกำกับดูแลองค์กร ได้แก่

-   การบริหารงานตรวจสอบ
    นโยบายหลักในการตรวจสอบจะเป็นการตรวจสอบภายในเชิงป้องกันและให้เกิดประโยชน์กับหน่วยงานอย่างเป็นรูปธรรม
    การตรวจสอบจะเน้นในเรื่องการพิสูจน์สาเหตุที่เป็นต้นเหตุ
    เพื่อเสนอความเห็นที่จะปรับปรุงให้เกิดประโยชน์อย่างแท้จริง โดย
    ความเห็นชอบจากหน่วยงานปฏิบัติ

-   การประเมินการควบคุมด้วยตนเอง เป็นส่วนหนึ่งของระบบ เชิงป้องกัน
    ซึ่งได้นำมาใช้เป็นกลไกในการให้หน่วยงานได้ควบคุมการปฏิบัติงานให้เป็นไปตามเป้าหมายและปรับปรุงงานให้เหมาะสมกับการดำเนินธุรกิจอย่างเป็นรูปธรรม
    และมีการพัฒนา/ปรับปรุงมาอย่างต่อเนื่อง
    เพื่อเป็นการสร้างความรับผิดชอบในการควบคุมภายในให้แก่ผู้บริหาร/ผู้บังคับบัญชาของหน่วยงานจะได้รับข้อมูลอย่างทันเวลาในการรับรู้ปัญหาและสามารถกำหนดแนวทางปรับปรุงงานและติดตามการแก้ไขอย่างมีประสิทธิภาพมากยิ่งขึ้น

-   การกำหนดดัชนีชี้วัดความสำเร็จของการปฏิบัติงานตรวจสอบภายใน
    เป็นเป้าหมายที่ผู้ตรวจสอบยอมรับร่วมกันกับ
    ผู้ได้รับการตรวจสอบซึ่งเป็นส่วนหนึ่งของการประกันคุณภาพ
    เพื่อกำหนดเป็นมาตรฐานในการปฏิบัติงาน โดยกำหนดทั้งตัววัดที่เกี่ยวกับคุณภาพของงาน
    ตัวบุคลากร และความพึงพอใจของผู้ได้รับการตรวจสอบ

-   การบริหารความรู้
    เพื่อส่งเสริมให้เกิดการแบ่งปันความรู้แลกเปลี่ยนประสบการณ์ระหว่างผู้ตรวจสอบ/ผู้ปฏิบัติงานผ่านระบบสารสนเทศที่มีการจัดการให้เป็นระบบที่สะดวก
    ทันเวลา มีประสิทธิภาพในการปรับปรุงงาน

การบริหารความเสี่ยง

คณะกรรมการตรวจสอบเป็นผู้กำหนดนโยบายมาตรการป้องกันและจัดการความเสี่ยงที่เกิดขึ้นทั่วทั้งองค์กรอย่างเป็นระบบ
มีการติดตาม วิเคราะห์ กำหนด
และประเมินความเสี่ยงในแต่ละธุรกิจของบริษัทและรายงานให้คณะกรรมการบริษัททราบถึงการดำเนินมาตรการบริหารความเสี่ยงอย่างสม่ำเสมอ

การประเมินผลการปฏิบัติงานและการพัฒนาความรู้

เพื่อเพิ่มประสิทธิภาพในการปฏิบัติงานของคณะกรรมการตรวจสอบ บริษัทจัดให้มีการประเมินผล
การปฏิบัติงานของคณะกรรมการตรวจสอบโดยรวมทั้งคณะ (As a Whole) และการประเมินตนเอง
(Self-Assessment) ตามแนวทางของ ก.ล.ต. และตลาดหลักทรัพย์ฯ
โดยมีหัวข้อที่ประเมินคือความพร้อมของกรรมการ การบริหารความเสี่ยง รายงานทางการเงิน
การประชุมคณะกรรมการและการปฏิบัติหน้าที่ของเลขานุการและหน่วยงานดูแลงานตรวจสอบ
ทั้งนี้เพื่อพัฒนาและปรับปรุงการปฏิบัติงานของคณะกรรมการตรวจสอบ

นอกจากนี้ บริษัทยังสนับสนุนให้คณะกรรมการบริษัท
และผู้บริหารระดับสูงเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
รวมทั้งพบปะแลกเปลี่ยนความคิดเห็นกับคณะกรรมการบริษัท และผู้บริหารระดับสูงขององค์กรต่าง ๆ
อยู่เสมอ ทั้งหลักสูตรที่จัดโดยหน่วยงานที่ดูแลการฝึกอบรมพนั
กงานของบริษัทและหลักสูตรที่จัดโดยหน่วยงานกำกับดูแลของรัฐ หรือองค์กรอิสระ เช่น
หลักสูตรกรรมการบริษัทของสถาบันกรรมการบริษัทไทยที่สำนักงาน ก.ล.ต.
กำหนดให้กรรมการของบริษัทจดทะเบียนต้องผ่านการอบรมอย่างน้อยหนึ่งหลักสูตร ซึ่งได้แก่
Directors Certification Program (DCP) Directors Accreditation Program
(DAP) และ Audit Committee Program (ACP)
ทั้งนี้เพื่อนำความรู้และประสบการณ์มาพัฒนาบริษัทต่อไป

ในด้านการสนับสนุนการปฏิบัติหน้าที่ของคณะกรรมการบริษัทนั้น
บริษัทมีเลขานุการบริษัททำหน้าที่ประสานงานระหว่างกรรมการบริษัทและฝ่ายจัดการ
พร้อมทั้งทำหน้าที่ดูแลประสานงานด้านกฎหมาย กฎเกณฑ์ต่าง ๆ ที่เกี่ยวข้อง
รวมทั้งดูแลกิจกรรมของคณะกรรมการบริษัท
การดำเนินการประสานงานให้มีการปฏิบัติตามมติคณะกรรมการบริษัท

การสรรหากรรมการบริษัทและผู้บริหารระดับสูง

คณะกรรมการบริหารมีหน้าที่สรรหาบุคคลผู้ทรงคุณวุฒิเป็นกรรมการที่ครบกำหนดออกตามวาระหรือในกรณีอื่น
ๆ
เพื่อเสนอชื่อให้คณะกรรมการบริษัทพิจารณาและเสนอชื่อบุคคลเข้ารับการเลือกตั้งจากที่ประชุมผู้ถือหุ้นต่อไป
โดยพิจารณาและคัดเลือกจากผู้ทรงคุณวุฒิที่มีความเชี่ยวชาญจากหลากหลายอาชีพ มีภาวะผู้นำ
วิสัยทัศน์กว้างไกล เป็นผู้มีคุณธรรมและจริยธรรม มีประวัติการทำงานโปร่งใสไม่ด่างพร้อย
รวมทั้งมีความสามารถในการแสดงความคิดเห็นอย่างเป็นอิสระ
ทั้งนี้การแต่งตั้งกรรมการแต่ละรายในการประชุมสามัญผู้ถือหุ้นประจำปี
ต้องได้คะแนนเสียงเห็นชอบเกินกว่ากึ่งหนึ่งของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียง

นอกจากนี้
คณะกรรมการบริหารยังมีหน้าที่สรรหาบุคคลผู้มีคุณสมบัติเหมาะสมมาดำรงตำแหน่งกรรมผู้จัดการและผู้บริหารระดับสูงของบริษัทเพื่อเสนอให้คณะกรรมการบริษัทพิจารณา

รายงานการเปลี่ยนแปลงการถือหลักทรัพย์ของกรรมการ

บริษัทควอลิตี้คอนสตรัคชั่นโปรดัคส์ จำกัด (มหาชน)

(ณ วันที่ 31 ธันวาคม 2555)

+---+-----------------+-------+-----+-----+-----+------+-----+----+
|   |                 | ควอลิต |     |     | บริษ |      |     |    |
|   |                 | ี้คอนสต |     |     | ัทใน |      |     |    |
|   |                 | รัคชั่นโ |     |     | เคร |      |     |    |
|   |                 | ปรดัคส์ |     |     | ือฯ* |      |     |    |
+---+-----------------+-------+-----+-----+-----+------+-----+----+
|   |                 | ห     |     |     | หุ้นส |      | หุ้นกู้ |    |
|   |                 | ุ้นสามัญ |     |     | ามัญ |      | (หน |    |
|   |                 | (หุ้น)  |     |     | (   |      | ่วย) |    |
|   |                 |       |     |     | หุ้น) |      |     |    |
+---+-----------------+-------+-----+-----+-----+------+-----+----+
| ล | กรรมการ         | ของ   | คู่สม | เ   | ของ | เพิ่ม  | ของ | เ  |
| ำ |                 |       | รส/ | พิ่ม( |     | (ลด) |     | พิ่ม |
| ด |                 | ตนเอง | บุตร | ลด) | ตน  | ระ   | ตน  | (ล |
| ับ |                 |       | ที่ยัง | ระห | เอง | หว่าง | เอง | ด) |
|   |                 |       | ไม่บ | ว่าง |     |      |     | ระ |
|   |                 |       | รรล |     |     | รอ   |     | หว |
|   |                 |       | ุนิติภ | รอบ |     | บบัญชี |     | ่าง |
|   |                 |       | าวะ | บัญชี |     |      |     |    |
|   |                 |       |     |     |     |      |     | รอ |
|   |                 |       |     |     |     |      |     | บบ |
|   |                 |       |     |     |     |      |     | ัญชี |
+---+-----------------+-------+-----+-----+-----+------+-----+----+
| 1 | นายขจรเดช       | -     | -   |     | -   | -    | -   | -  |
| . | แสงสุพรรณ        |       |     |     |     |      |     |    |
+---+-----------------+-------+-----+-----+-----+------+-----+----+
| 2 | นายชีระพงษ์       | -     | -   | -   | 2,  | (2,  | 12, | -  |
| . | กัมพลพันธ์         |       |     |     | 400 | 000) | 000 |    |
+---+-----------------+-------+-----+-----+-----+------+-----+----+
| 3 | ดร.การุญ จันทรางศุ | -     | -   | -   | -   | -    | -   | -  |
| . |                 |       |     |     |     |      |     |    |
+---+-----------------+-------+-----+-----+-----+------+-----+----+
| 4 | นายนพร          | 20    | -   | -   | -   | -    | -   | -  |
| . | สุนทรจิตต์เจริญ     |       |     |     |     |      |     |    |
+---+-----------------+-------+-----+-----+-----+------+-----+----+
| 5 | นายประทีป        | -     | -   | -   | -   | -    | -   | -  |
| . | วงศ์นิรันดร์        |       |     |     |     |      |     |    |
+---+-----------------+-------+-----+-----+-----+------+-----+----+
| 6 | นายพยนต์         | 11,25 | -   | -   | 22, | -    | -   | -  |
| . | ศักดิ์เดชยนต์       | 0,000 |     |     | 500 |      |     |    |
+---+-----------------+-------+-----+-----+-----+------+-----+----+
| 7 | นายพิชิต ไม้พุ่ม     | -     | -   | -   | -   | -    | -   | -  |
| . |                 |       |     |     |     |      |     |    |
+---+-----------------+-------+-----+-----+-----+------+-----+----+
| 8 | นายอารีย์         | -     | -   | -   | -   | -    | -   | -  |
| . | ชวลิตชีวินกุล       |       |     |     |     |      |     |    |
+---+-----------------+-------+-----+-----+-----+------+-----+----+
| 9 | นายกิตติ          | -     | -   | -   | -   | -    | -   | -  |
| . | สุนทรมโนกุล       |       |     |     |     |      |     |    |
+---+-----------------+-------+-----+-----+-----+------+-----+----+

หมายเหตุ: 1. Q-CON มีทุนจดทะเบียน 400,000,000 บาท ทุนชำระแล้ว 400,000,000 บาท
มีหุ้นสามัญจำนวนทั้งสิ้น 400,000,000 หุ้น

2. ตาม พ.ร.บ.บริษัทมหาชนจำกัด คำว่า "บริษัทในเครือ" หมายถึง
บริษัทมหาชนจำกัดบริษัทหนึ่งซึ่งมีความสัมพันธ์กับบริษัทเอกชนหรือบริษัทมหาชนจำกัดบริษัทใดบริษัทหนึ่งหรือหลายบริษัทในลักษณะดังต่อไปนี้

-
บริษัทหนึ่งมีอำนาจควบคุมเกี่ยวกับการแต่งตั้งและถอดถอนกรรมการซึ่งมีอำนาจจัดการทั้งหมดหรือโดยส่วนใหญ่ของอีกบริษัทหนึ่ง

- บริษัทหนึ่งถือหุ้นในอีกบริษัทหนึ่งเกินกว่าร้อยละห้าสิบของหุ้นที่ออกจำหน่ายแล้ว

3. *บริษัทปูนซิเมนต์ไทย จำกัด (มหาชน)

  4. ข้อมูลการถือหลักทรัพย์อาจมีการเปลี่ยนแปลง
  หากกรรมการรวมทั้งคู่สมรสหรือบุตรที่ยังไม่บรรลุนิติภาวะมีการซื้อขายหลักทรัพย์ภายหลังจากวันที่ระบุข้างต้น

รายงานการเปลี่ยนแปลงการถือหลักทรัพย์ของผู้บริหาร

บริษัทควอลิตี้คอนสตรัคชั่นโปรดัคส์ จำกัด (มหาชน)

(ณ วันที่ 31 ธันวาคม 2555)

  ------ ----------------------- ------------- ----------------------------
  ลำดับ   ชื่อ                      หุ้นสามัญ        
                                 (จำนวนหุ้น)     

                                 ของตนเอง      คู่สมรสหรือบุตรที่ยังไม่บรรลุนิติภาวะ

  1.     นางณัฏฐา บูรณะวิทย์         -             -

  2.     นายจิรศักดิ์ รักเดช          50,000        -

  3.     นายณัฐกิตติ์ วงศ์วิเชียร       5,000         -

  4.     นายดำรงค์ จิตต์ใจฉ่ำ        -             -

  5.     นายนิคม วงค์คำคูณ          -             -

  6.     นายปาลพงษ์ ปะละฤทธิ์       -             -

  7.     นางสาวเพ็ญแข อุทัยฉาย      15,000        -

  8.     นายภูริ์พงศ์ นาทีกาญจนลาภ    -             -

  9.     นายมานิตย์ บุตรโคตร        -             -

  10.    นางสาวรัตนา ลาภดิลกกุล     -             -

  11.    นายวีระ รุ่งวงศ์พาณิชย์       1,0000        -

  12.    นายสมชาย ขัณฑ์เพชรางกูร    -             -

  13.    ม.ล.สรวงศรี อาทิตย์        -             -

  14.    นายสรวุฒิ มาศะวิสุทธิ์        20,000        -

  15.    นายสืบพงษ์ ลีลาไว          -             -

  16.    นายเสกสรร มนทิราภา       -             -

  17.    นายเอกลักษณ์ แพรม่วง       -             -
  ------ ----------------------- ------------- ----------------------------

หมายเหตุ 1. Q-CON มีทุนจดทะเบียน 400,000,000 บาท ทุนชำระแล้ว 400,000,000 บาท
มีหุ้นสามัญจำนวนทั้งสิ้น 400,000,000 หุ้น

  2. ประกาศคณะกรรมการกำกับตลาดทุน ที่ ทจ. 23/2551 คำว่า "ผู้บริหาร"
  หมายถึงผู้จัดการหรือผู้ดำรงตำแหน่งระดับบริหารสี่รายแรกนับต่อจากผู้จัดการลงมา
  ผู้ซึ่งดำรงตำแหน่งเทียบเท่ากับผู้ดำรงตำแหน่งระดับบริหารรายที่สี่ทุกราย
  และให้หมายความรวมถึงผู้ดำรงตำแหน่งระดับบริหารในสายงานบัญชีหรือการเงินที่เป็นระดับผู้จัดการฝ่ายขึ้นไปหรือเทียบเท่า

  3. ข้อมูลการถือหลักทรัพย์อาจมีการเปลี่ยนแปลง หากคณะจัดการ
  รวมทั้งคู่สมรสหรือบุตรที่ยังไม่บรรลุนิติภาวะ มีการซื้อขายหลักทรัพย์ภายหลังจากวันที่ระบุข้างต้น

การเข้าประชุมของคณะกรรมการบริษัทและคณะอนุกรรมการชุดต่างๆ ประจำปี 2555

บริษัทควอลิตี้คอนสตรัคชั่นโปรดัคส์ จำกัด (มหาชน)

  -------------------- ------------- ------ ---------------- ------------------- ----------------- -----------
                                            การเข้าประชุม                                            
                                            (ครั้ง)                                                  

  รายชื่อกรรมการบริษัท                          คณะกรรมการบริษัท   คณะกรรมการตรวจสอบ   คณะกรรมการบริหาร   สามัญผู้ถือหุ้น

  ประธาน                                    นายขจรเดช        นายประทีป วงศ์นิรันดร์   นายขจรเดช         นายขจรเดช
                                            แสงสุพรรณ                             แสงสุพรรณ          แสงสุพรรณ

  1. นายขจรเดช         แสงสุพรรณ             4/4              -                   12/12             1/1

  2. ดร.การุญ           จันทรางศุ              4/4              6/6                 -                 1/1

  3. นายชีระพงษ์         กัมพลพันธ์              4/4              6/6                 -                 1/1

  4. นายนพร            สุนทรจิตต์เจริญ          4/4              -                   -                 1/1

  5. นายประทีป          วงศ์นิรันดร์             4/4              6/6                 -                 1/1

  6. นายพยนต์           ศักดิ์เดชยนต์            4/4              -                   -                 1/1

  7. นายพิชิต            ไม้พุ่ม                 3/4              -                   11/12             1/1

  8. นายอารีย์           ชวลิตชีวินกุล            4/4              -                   12/12             1/1

  9. นายกิตติ            สุนทรมโนกุล            2/2              -                   8/8               0/0

  10. นายถาวร          วิทรายคำ              2/2              -                   4/4               1/1

  จำนวนครั้งประชุมทั้งหมด                        4                6                   12                1
  -------------------- ------------- ------ ---------------- ------------------- ----------------- -----------

หมายเหตุ :

นายถาวร วิทรายคำ ได้ลาออกจากการเป็นกรรมการบริษัท โดยที่ประชุมคณะกรรมการบริษัท ครั้งที่
2/2555 เมื่อวันที่ 9 พฤษภาคม 2555 ได้มีมติแต่งตั้งนายกิตติ สุนทรมโนกุล เป็นกรรมการบริษัท
กรรมการบริหาร และกรรมการผู้จัดการแทนในตำแหน่งที่ว่าง

9.4 บุคลากร

(1) จำนวนพนักงานของบริษัทและบริษัทย่อย ทั้งสิ้น ณ วันที่ 31 ธันวาคม 2555

มีจำนวน 388 คน แบ่งตามสายงานต่างๆ ดังนี้

+-----------------------------------------------------+-----------------+
| สำนักบริหาร                                           | 1 คน            |
+-----------------------------------------------------+-----------------+
| ฝ่ายการตลาดและการขาย                                 | 51 คน           |
+-----------------------------------------------------+-----------------+
| ฝ่ายผลิต                                              | 128 คน          |
+-----------------------------------------------------+-----------------+
| ฝ่ายวิศวกรรม                                          | 51 คน           |
+-----------------------------------------------------+-----------------+
| ฝ่ายตรวจสอบควบคุมคุณภาพและวิจัยพัฒนาผลิตภัณฑ์                | 35 คน           |
+-----------------------------------------------------+-----------------+
| ฝ่ายจัดซื้อ                                             | 7 คน            |
+-----------------------------------------------------+-----------------+
| ฝ่ายการเงินและบัญชี                                     | 14 คน           |
+-----------------------------------------------------+-----------------+
| ฝ่ายเทคโนโลยีสารสนเทศ                                 | 6 คน            |
|                                                     |                 |
| ฝ่ายคลังสินค้า                                          | 41 คน           |
|                                                     |                 |
| ฝ่ายพัฒนาอย่างยั่งยืน                                     | 5 คน            |
+-----------------------------------------------------+-----------------+
| ฝ่ายพัฒนาธุรกิจ                                         | 3 คน            |
+-----------------------------------------------------+-----------------+
| ฝ่ายบริการเทคนิค                                       | 30 คน           |
+-----------------------------------------------------+-----------------+
| ฝ่ายบุคคลและธุรการ                                     | 16 คน           |
+-----------------------------------------------------+-----------------+
|                                                     |                 |
+-----------------------------------------------------+-----------------+

(ข) ข้อพิพาททางด้านแรงงานในระยะ 3 ปีที่ผ่านมา (ปี 2553 - 2555)

  - ไม่มี –

  (ค) ผลตอบแทนรวมและลักษณะผลตอบแทนที่ให้กับพนักงาน

ผลตอบแทนรวมของพนักงาน สำหรับปี 2554 และ ปี 2555 แยกตามลักษณะผลตอบแทนได้ดังนี้

+------------------------------------+----------------+----------------+
| ลักษณะผลตอบแทน                      | ปี 2554         | ปี 2555         |
|                                    |                |                |
|                                    | (ล้านบาท)       | (ล้านบาท)       |
+------------------------------------+----------------+----------------+
| เงินเดือน / ค่าจ้าง                    | 131            | 156            |
+------------------------------------+----------------+----------------+
| โบนัส                               | 16             | 26             |
+------------------------------------+----------------+----------------+
| ค่าใช้จ่ายเกี่ยวกับสวัสดิการพนักงาน         | 38             | 35             |
+------------------------------------+----------------+----------------+
| รวม                                | 185            | 217            |
+------------------------------------+----------------+----------------+

  (ง) นโยบายในการพัฒนาบุคลากร

บริษัทได้ให้ความสำคัญในการพัฒนาบุคลากร ซึ่งเป็นทรัพยากรที่มีค่าของบริษัท
โดยมีการจัดหลักสูตรฝึกอบรมอย่างสม่ำเสมอตลอดทุกปีดังนี้

(1) จัดอบรมภายในบริษัท (In House Training)
การจัดฝึกอบรมภายในบริษัทนั้นได้มีการเชิญวิทยากรจากทั้งภายในบริษัทและภายนอกมาให้ความรู้และทักษะแก่บุคลากรทั้งทางด้านทฤษฎีและการฝึกปฏิบัติ
นอกจากนี้ยังมีการฝึกอบรมและให้ความรู้ขณะการปฏิบัติงานร่วมด้วย

(2) การส่งบุคลากรไปรับการอบรมภายนอก

2.1 ภายในประเทศ
บริษัทได้มีการพิจารณาคัดเลือกหลักสูตรการฝึกอบรมในส่วนที่เกี่ยวข้องกับการดำเนินธุรกิจ
เพื่อให้พนักงานและผู้บริหารได้มีโอกาสได้พัฒนาความรู้ที่ทันสมัยอยู่เสมอ

2.2 ภายนอกประเทศ
ประกอบด้วยหลักสูตรการอบรมทางด้านการผลิตผลิตภัณฑ์ของบริษัทและเกี่ยวกับเทคโนโลยีการผลิตรวมถึงการดูงานที่ต่างประเทศ

9.5 กิจกรรมเพื่อสังคม

บริษัทดำเนินกิจกรรมเพื่อสังคมอย่างต่อเนื่อง
เพื่อแสดงออกถึงความตั้งใจในการร่วมพัฒนาสังคมและสิ่งแวดล้อม
ภายใต้จุดมุ่งหมายที่ต้องการสร้างประโยชน์แก่กิจการและส่วนรวมพร้อมทั้งรณรงค์และสร้างจิตสำนึกที่ดีแก่สังคมอันจะนำไปสู่ความยั่งยืนในระยะยาว

จากการดำเนินงานของบริษัทที่เชื่อมโยงสู่กระบวนการภายนอก บริษัทได้ร่วมมือกับหน่วยงานต่างๆ
พร้อมทั้งจัดสรรงบประมาณซ่อมแซมโรงเรียนหลายแห่งอันเป็นสถานที่ที่มีความสำคัญอย่างยิ่งสำหรับเด็กและเยาวชน
เนื่องจากได้ตระหนักถึงความสำคัญของเยาวชนไทยซึ่งนับเป็นกำลังสำคัญของประเทศในอนาคต
บริษัทจึงจัดให้มีโครงการที่ก่อให้เกิดประโยชน์ขึ้น
หลายโครงการรวมทั้งสนับสนุนด้านสาธารณประโยชน์และสาธารณกุศลอื่น ๆ ดังตัวอย่างต่อไปนี้

- โครงการ “สุขภาพดีเริ่มที่โรงอาหาร” ช่วยเหลือโรงเรียนวัดวังชะโด อำเภอบางซ้าย
จังหวัดพระนครศรีอยุธยา

- โครงการ “สร้างห้องเรียนอนุบาล” โรงเรียนบางไทร ตำบลสนามชัย อำเภอบางไทร
จังหวัดพระนครศรีอยุธยา

- โครงการ บริจาคแผ่นพื้นสำเร็จ และอิฐมวลเบาต่อเติมห้องเรียน โรงเรียนปราสาททองวิทยา
ตำบลบ้านเลน อำเภอบางปะอิน จังหวัดพระนครศรีอยุธยา

- โครงการ บริจาคแผ่นพื้นเพื่อใช้ปูพื้นบริเวณโรงเรียน โรงเรียนวัดยม ตำบลวัดยม
อำเภอบางปะอิน จังหวัดพระนครศรีอยุธยา

- โครงการ “ทุนพี่เลี้ยง ม.3 ศึกษาต่อสายอาชีวศึกษา สาขาช่าง” ร่วมกับมูลนิธิเอสซีจี
มอบทุนการศึกษา แก่เด็กที่มีความประพฤติดี แต่ขาดแคลนทุนทรัพย์ จำนวน 100 ทุน

- โครงการ สร้างบ้านพักครูให้กับครูผู้สอนโรงเรียนตำรวจตระเวนชายแดน
ผู้บังคับบัญชาลูกเสือรถไฟมักกะสัน บ้านห้วยเลา อำเภอสองแคว จังหวัดน่าน
ตามแนวพระราชดำริของสมเด็จพระเทพรัตนราชสุดาฯ สยามบรมราชกุมารี เป็นต้น